                   	

Convocatòria de les subvencions per a la recuperació, rehabilitació o revestiment de façanes amb pedra natural:

· Bases reguladores: 
Bases reguladores de les subvencions per a la recuperació, rehabilitació o revestiment de façanes amb pedra natural aprovades pel Ple, el 4 de desembre de 2025 i publicades inicialment en el BOPT, el 12 de desembre de 2025 CVE2025-11459 i en el Diari Oficial de la Generalitat de Catalunya (núm. 9565 de 17 de desembre de 2025). Publicades definitivament en el BOPT de 26 de gener de 2026 CVE 2026-00544.

· Crèdit pressupostari al qual s’imputen les subvencions i import màxim subvencions:
L’import màxim destinat a la concessió de les subvencions previstes en la present convocatòria és de 10.000,00 € amb càrrec a l’aplicació pressupostària 1522-48028. L’ajuntament podria ampliar l’import màxim previst a l’aplicació pressupostària, en cas d’insuficiència de crèdit.

· L’objecte, les persones beneficiàries, les condicions i la finalitat de la concessió de les subvencions convocades, els requisits per a sol·licitar-les, els documents i les informacions que s’han d’adjuntar a la sol·licitud consten a les bases específiques reguladores.

· Règim de la concessió:
Serà el de concurrència no competitiva. La convocatòria es publicarà a la seu electrònica de l’ajuntament i al Butlletí oficial de la Província de Tarragona. Aquesta darrera publicitat s’efectuarà a través de la Base de Dades Nacional de Subvencions.

· Òrgan competent per a la instrucció i per a la resolució del procediment:
L’òrgan responsable de la instrucció de procediment per a l’atorgament de les subvencions previstes en les bases serà el tinent d’alcaldia. L’arquitecta municipal serà l’encarregada de valorar les sol·licituds de subvenció i emetre el corresponent informe motivat sobre la valoració i idoneïtat de les obres i el compliment dels requisits exigits.
L’òrgan instructor, a la vista de l’expedient i de l’informe de l’arquitecta municipal, formularà la
proposta de resolució provisional degudament motivada.
L’òrgan competent per a la concessió de les subvencions serà la Junta de govern local.

· Termini de presentació de sol·licituds:
S’inicia l’endemà de la publicació de l’anunci d’aquesta convocatòria en el BOPT fins al 30 de desembre de 2026. 

· Forma de presentació de sol·licituds: 
Les sol·licituds s’han de presentar electrònicament o per qualsevol de les formes previstes en l’article 16 de la Llei 39/2015, d’1 d’octubre, de procediment administratiu comú de les administracions públiques, d’acord amb el model normalitzat i amb la documentació especificada a les Bases, a l’adreça: 
https://vilalbadelsarcs.eadministracio.cat/info.0
· Termini de resolució i notificació: 
Serà, com a màxim, de 3 mesos, a comptar de la presentació de sol·licituds i es notificarà a l’adreça electrònica assenyalada a la sol·licitud, a  les persones interessades, de conformitat amb l’article 40 de la Llei 39/2015, d’1 d’octubre, de procediment administratiu comú de les administracions públiques. 
El venciment del termini màxim sense haver-se notificat la resolució tindrà efectes desestimatoris.

· Règim d’acceptació: 
La presentació de les sol·licituds implica la plena acceptació de les bases reguladores

· Règim general aplicable: Llei 38/2003, de 17 de novembre, general de subvencions; Reial Decret 887/2006, de 21 de juliol, pel qual s’aprova el Reglament de la LGS; ordenança general de subvencions de l’Ajuntament de Vilalba dels Arcs; Decret 179/1995, de 13 de juny, pel qual s’aprova el Reglament d’obres, activitats i serveis dels ens locals; Llei 39/2015, d’1 d’octubre, de procediment administratiu comú de les administracions públiques, Llei 40/2015, d’1 d’octubre, de règim jurídic del sector públic i el Reglament d’obres, activitats i serveis dels ens locals en tot allò que no sigui contrari a la LGS i la Llei 26/2010, de 3 d’agost, de règim jurídic i de procediment de les administracions públiques de Catalunya.

· Les resolucions dictades en execució de la convocatòria exhaureixen la via administrativa

· Règim de recursos: 
Recurs contenciós administratiu en el termini màxim de dos mesos des de l’endemà de la notificació, davant el Jutjat contenciós administratiu de Tarragona. De  manera alternativa i potestativa, recurs de reposició en el termini d’un mes a comptar de l’endemà de la notificació davant el mateix òrgan que l'ha dictat.

